[Video] Só sien Wagter die troue‘n Skermskoot uit die video. Marshall en Addie Burnette het nie tyd gehad om ŉ professionele videograaf te huur vir hul blitstroue nie. Die webwerf metro.co.uk berig die egpaar is op die Roan-bergreeks in die Amerikaanse deelstaat Tennessee getroud en het hulle poolhond, Ryder, die groot werk gegee om hul spesiale dag op kamera vas te lê. Die egpaar het ŉ GoPro-kamera aan Ryder se rug vasgemaak en haar losgelaat om die gebeure af te neem. Ryder se beeldmateriaal wys onder meer hoe die egpaar gereed maak vir hul groot dag, ringe uitruil en die viering wat daarop gevolg het. Die video is vroeër die maand op YouTube gelaai en is al amper ŉ miljoen keer gekyk.